রামগতি (লক্ষ্মীপুর) সংবাদদাতা: লক্ষ্মীপুরের রামগতি উপজেলার জমিদারহাট বাজারে সোমবার দিবাগত গভীর রাতে ভয়াবহ অগ্নিকা-ে মালামালসহ ১২টি দোকান পুড়ে ছাই হয়ে গেছে। একটি ফলের দোকানে বৈদ্যুতিক লাইনের ত্রুটির কারণে আগুনের সূত্রপাত হয় বলে প্রত্যক্ষদর্শীরা ধারণা করছেন। অগ্নিকা-ে ঘর ও মালামাল পুড়ে অন্তত ৫০ লাখ টাকার ক্ষতি হয়েছে বলে ক্ষতিগ্রস্ত ব্যবসায়ীরা জানান। খবর পেয়ে উপজেলা সদর আলেকজান্ডার থেকে দমকলবাহিনীর একটি দল ঘটনাস্থলে পৌঁছে স্থানীয়দের সহায়তায় আগুন নিয়ন্ত্রণে আনে।